গত অর্থবছর নিটওয়্যার ও ওভেন গার্মেন্ট উৎপাদন ও রফতানিতে নিয়োজিত করদাতার রফতানি আয়ের ওপর আয়কর হারে ছাড় পেয়েছিল। কোম্পানি করদাতার ক্ষেত্রে আয়করের হার ১২ শতাংশ। তবে গত অর্থবছর করদাতার করাখানা আন্তর্জাতিকভাবে স্বীকৃত ‘গ্রিন বিল্ডিং সার্টিফিকেশন’ থাকলে ওই কারখানায় উৎপাদিত পণ্য রফতানি থেকে আয়ের ওপর আয়কর হার ১০ শতাংশ করা হয়েছিল। যেহেতু এটি গত ২০১৭-১৮ অর্থবছরের জন্য প্রযোজ্য ছিল, তাই নতুন ২০১৮-১৯ অর্থবছরে এটি কার্যকর হয়নি। এ সুবিধা আবারো বহাল রাখতে যাচ্ছে সরকার। ২০১৮-১৯ অর্থবছরে এ সুবিধা বহাল রেখে আরো একটি প্রজ্ঞাপন জারি করা হতে পারে। দুইটি বিষয়ই বাংলাদেশ তৈরি পোশাক প্রস্তুত ও রফতানিকারক সংগঠনের (বিজিএমইএ) অনুরোধের পরিপ্রেক্ষিতে সরকার বাস্তবায়ন করছে বলে জানা গেছে।